Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 866/12/7701	Bardejov, 14.3.2013
EEČ : 2-54-51-2013

U Z N E S E N I E

Trestná vec:	obvinený XXXXX 
Zločin:	Poškodzovanie a ohrozovanie prevádzky všeobecne prospešného zariadenia podľa § 286 odsek 2 písmeno a, odsek 1 písmeno h Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
d¨ľa 30.08.2012 v čase okolo 04.50 hod. došiel k bankomatu Slovenskej sporiteľne značky Prokeš 2150XEUSB, výrobného čísla 25100841 nachádzajúceho sa z vonkajšej stany objektu Obecného úradu v obci XXXXX, okres XXXXX, kde úmyselne z fľaše, ktorú doniesol so sebou nalial cukrovú vatu na klávesnicu a potom tlačidla klávesnice postláčal, aby voda zatiekla dovnútra klávesnice, následkom čoho došlo k dočasnému znefunkčneniu bankomatu, čím takto svojim konaním spôsobil škodu pre Slovenskú sporiteľ¨ľu a. s. so s¨Şdlom na ulici Tom¨˘šikovej č. 48, XXXXX, IČO 00151653 vo výške75,34,-€

lebo obvinený nebol v čase činu pre nepríčetnosť trestne zodpovedný

Odôvodnenie:
Uznesením vyšetrovateľa Okresného riaditeľstva PZ, Odboru kriminálnej polície XXXXX zo d¨ľa 13.11.2012 sp. zn. ORP-XXXXX/OVK-BJ-2012 bolo vznesen¨¦ obvinenie XXXXX pre zločin poškodzovania a ohrozovania prevádzky všeobecne prospešného zariadenia podľa § 286 ods. 1 písm. h, ods. 2 písm. a/ Trestného zákona,  pre skutok, ktorý sú uvedený vo výrokovej časti tohto uznesenia. 

	Vykonaným dokazovaním výsluchom svedkyne – poškodenej XXXXX a listinnými dôkazmi najmä vykonaným znaleckým dokazovaním bolo preukázané, že obvinený XXXXX nebol v čase činu pre nepríčetnosť trestne zodpovedný.

Vykonaným znaleckým dokazovaním o duševnom stave obvineného súdnymi znalcami v odbore zdravotníctvo a farmácia, odvetvie psychiatria bolo preukázané, že obvinený XXXXX, nar. XXXXX trpí duševnou chorobou, paranoidná schizofrénia. Táto duševná choroba bola u obvineného prítomná aj v čase spáchania trestného činu. Je to duševná porucha, ktorá je závažná, chronická, často celoživotná. Ide o poruchu mozgu, ktorá vážne narúša schopnosť chorého vnímať a myslieť jasne, vytvárať adekvátne citové vzťahy a zrozumiteľne sa správať v spoločnosti. Vyznačuje sa základnými poruchami myslenia, emócií, vôle a správania sa. Podľa znalcov obv. XXXXX v čase spáchania trestného činu nevedel rozpoznať nebezpečnosť svojho konania pre spoločnosť a svoje konanie nemohol ovládať, keďže jeho poznávacie a vôľovo určovacie ovládacie schopnosti boli pod vplyvom uvedenej závažnej duševnej choroby vymiznuté. Obvinený nechápe zmysel trestného konania.   Jeho pobyt na slobode je psychiatrického hľadiska nebezpečný pre spoločnosť. Znalci doporučili aby bola obvinenému XXXXX nariadené ochranné liečenie psychiatrické ústavnou formou.

Vzhľadom k tomu, že otázka nepríčetnosti je právnou otázkou, jej existenciu bolo nevyhnutné vyvodzovať nielen zo záverov znaleckých skúmaní z odvetvia psychiatrie, ale v kontexte ostatných doposiaľ zistených skutočnosti, hodnotiac ich podľa  svojho vnútorného presvedčenia, založeného na starostlivom uvážení, jednotlivo i v ich súhrne.

V danom prípade vypočutá svedky¨ľa poveren¨˘ zastupovan¨Şm poškodeného vypovedala, že obvinený XXXXX vykonáva neprimerané útoky na SLSP výhražnými listami, vyhrážaním sa, že ak nesplnia jeho požiadavky bude ničiť bankomaty. Jeho agresivita sa neustále zvyšuje. Jeho nezmyselné útoky začal spájať s teroristami na tak jeho konanie sa stáva nepredvídateľné a neovládateľné. Vo vyšetrovacom spise sú zažurnalizované aj výhražne listy obvineného. Z lekárskych správ vyplýva, že obvinený XXXXX bol dvakrát hospitalizovaný na psychiatrickom oddelení.

Podľa § 23 Trestného zákona, kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.

Podľa § 215 ods. 1 písm. e/ Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

	V danej veci teda bolo preukázané, že obvinený XXXXX nebol v čase činu pre nepríčetnosť trestne zodpovedný. Vzhľadom k uvedenému bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Jevčák
prokurátor